IISRAEL RÄÄGIB
2011. aasta augustis tehti Jeruusalemmas ajalugu,
kui linnatänavail käivitus esimene trammiliin.
Üle kümne aasta kestnud ehitustöö ja paarikuise katseperioodi järel
pääsesid reisijad viimaks trammi.
Trammitee ehitus on muutnud linna nägu,
eelkõige uut linna läbiva liiklussõlme, Jaffa tänava osas.
Nadav Herotz vastutab linna transpordi planeerimise eest.
Ta juhatab trammiliiniprojekti nagu ka teisi
linna liikluskorraldust parandavaid projekte.
Oleme Jeruusalemma peatänaval, mis ehitati kunagi
vanalinna Jaffa värava ja Jaffa sadama ühendusteeks.
Juba enne riigi sündi ühendas tee vanalinna Jaffaga.
See oli peatee esiteks hobu- ja eesliliiklusele
ning seejärel autodele ja bussiliiklusele.
Nüüd on meil tänapäeva modernseim trammiliin.
Otsustasime liituda kaasaegse maailmaga -
Soome, Prantsusmaa, Saksamaa ja teiste Euroopa riikidega,
kes on pidanud rohelist varianti kõige atraktiivsemaks.
Trammiliiklus on meie jaoks kesklinnas parim lahendus.
Enne trammiliikluse peateeks muutumist,
oli Jaffa tänav üks linna vilkama liiklusega tänavaid.
Sel kesklinna tänaval toimis aastaid eraautoliiklus.
Seejärel otsustasime siin lubada vaid bussiliiklust.
2000. aasta paiku leidsime, et seal on tipptunnil üle 200 bussi,
mis sõitsid 5-8 km tunnis.
Kui ronisime tolle hoone katusele ja vaatasime alla,
võis tänaval näha aeglaselt roomavat pikka bussirida.
Üks Iisraeli puhtaimaid tänavaid muutus saastunuks,
ummistunuks ja lärmakaks.
Nägime, et see oli halb lahendus
ning otsustasime sealt eraautod ja bussid ära suunata
ja tuua asemele modernse trammiliikluse.
See projekt on osa kogu maad puudutavast muutusest.
Iisrael investeerib palju liikluskorraldusse ja infrastruktuuri.
Meil on esimene massitransiidisüsteem
maa kolme suurlinna - Haifa, Tel Aviv'i ja Jeruusalemma, seas.
Trammiliikluse käivitamise kõrval sisaldab projekt
ka teisi linnaliikluse muutusi.
See etapp ei puuduta üksnes trammiliini,
vaid ka 10-kilomeetriseid bussiliine kesklinna
ja ultraortodoksetesse rajoonidesse.
Neile tuleb kuus kiirliini, mis kasutavad saastevabu busse.
Muudame ka kogu linna bussivõrgustikku.
Jeruusalemmas on iga päev 500 000 reisijat.
Ümberkorraldused muudavad suuresti linnaelanike igapäevaelu.
Muutust võib linna keskuses juba näha.
Kesklinnas on uued firmad, kohvikud, jäätisebaarid.
Siia on kerkinud uusi maju, tööstust,
ja äriruumide üürid on varasemast palju kõrgemad.
Minu jaoks on see märkimisväärne õnnestumine.
Tänavailme planeerimisel aitas meid prantsuse arhitekt.
Kui praegu jeruusalemlastelt küsida, kahtlevad nad selles palju vähem
kui paar aastat tagasi.
- Kaks nädalat on sõit tasuta.
- Mis tunne seni on?
- Peab leidma autole parkimiskoha, et peatusse pääseda.
Hommikul on meelidv, kui ei ole nii palju inimesi.
Valgusfoorid aeglustavad sõitu.
Üldiselt meeldiv kogemus ja olen rõõmus, et ära proovisin.
- Mitu korda oled juba sõitnud?
- Mitte väga palju.
Esimest korda sõitsin vist trammiliikluse avamise päeval.
Kohe teatati viivitusest seoses mingi probleemiga.
Läksin maha ja kõndisin edasi.
Hiljem olid need nii rahvast täis, et käisin jala või sõitsin bussiga.
- Tramm on tore, selles on uus ja eriline atmosfäär.
Naudime ilma ummikuteta sõitu.
See on meie jaoks meeldiv ja uus.
- Olen sõitnud kaks korda -
paar päeva pärast liikluse algust ja eelmisel nädalal.
Kõigepealt sõitsin bussijaamast Zion'i väljakule,
reis kestis umbes 25 minutit ehk kauem, kui kõndides.
Teine kord oli veidi kiirem. Nüüd olen teel bussijaama,
eks näis, kas saab kiiremini kui kõndides.
- Miks Jeruusalem seda vajab?
- Minu meelest on see peamiselt dekoratsioon,
mida TV-tiimid ja turistid filmima tulevad.
Peamiselt dekoratiivne asi.
- Bussid on alati ääreni täis ja trammi mahub rohkem inimesi.
Kui bussides on rohkem ruumi, on kõigil kergem.
- Kui vaid saaks valgusfooridesse rohelise laine, oleks kõik hästi,
sest see suudab sõidutada korraga palju inimesi.
See toob keskusesse elu ja tõhustab ärielu.
- Trammiliin päästis linna ja parandas selle infrastruktuuri.
Varem näis tänav vana ja räämas,
kuid nüüd on seal jõudu. See on tore.
- Loodan, et see toob rahva tagasi linna traditsioonilisse keskusse.
Loodetavasti inimesed tulevad ja kaupmehed saavad elatist teenida.
Ehk tekib siia ka paremaid poode.
See oleks kõigile kasulik.
- Olen sõitnud juba mitu korda. See on imeline transpordivahend.
Sõidaks vaid vähe kiiremini.
- Miks meil seda vaja oli?
- See on vaikne, kasutajasõbralik, roheline transpordivahend.
See tegi Jaffa tänavast peene koha.
Vagun tuleb ja sa ei pane tähelegi. - Nii ongi. Aitäh.
Tegelikult me pole liiklust veel käivitanud,
käsil on alles katsefaas.
Kõigepealt katsetasime vaguneid ilma reisijateta.
Nüüd otsustasid transpordiminister ja linnapea käivitada teise etapi
koos reisijatega.
Reisimine on tasuta ja sugugi mitte vältimatu,
kuna me pole teinud veel muutusi bussiliikluses.
Hetkel on reisimine täiesti vabatahtlik.
Valgusfoorisüsteem ei ole veel valmis,
kuid usun, et aasta lõpuks on kogu liini ristmikud korras.
Siis kestab reis ühest lõpp-peatusest teise 45 minutit.
Keskmiseks kiiruseks saab 22 km tunnis,
kui arvestada, et reisimine kesklinnas on aeglasem
kui lõpp-peatusele lähenedes.
Neile, kes tulevad Pisgat Zeevist kesklinna
ja kelle reis võib kesta praegu auto või bussiga üle tunni,
kestab see tulevikus vaid 20-25 minutit.
Avaliku transpordi kasutajaile on see suur progress.
Vagunites on konditsioneerid ja talvel soojendus,
kuigi meie talve ei saa teie omaga võrrelda.
See on mugavaim liikumisviis, mida võime elanikele pakkuda.
See on ainus sobilik avaliku transpordi neile,
kes kasutavad sõiduautosid.
Minu jaoks on õnnestumine see, et võin trammiliikluse abil pakkuda
korraldust mitte üksnes busse kasutavaile reisijaile,
vaid ka neile, kes liiguvad iga päev autoga.
Tahame meelitada ka neid tramme kasutama.
Trammitee ehitus kestis üle kümne aasta.
Selle aja jooksul kannatasid tänava elanikud
tööde tekitatud lärmi ja prahi tõttu.
Ka paljud Jaffa tänava ettevõtjad kaotasid sissetulekutes.
Kuigi trammiliiklus on käivitunud, ei unusta jeruusalemlased kohe
eelnenud raskeid aastaid.
- Mul on olnud kiosk 50 aastat samas kohas.
Meil oli väga raske.
Juba viis aastat rikkusid trammiteetööd meil kõik ära.
Tööd on vähe, kuna inimesed ei tule siia
ega liigu siin.
Liiklus algas alles kahe nädala eest, kuigi ootasime aastaid.
- Tööd ei ole. Istume niisama.
Tööd e ole. Ootasime trammi, kuid olukord on endine.
Mingit erilist muutust ei ole.
Trammid on hetkel täis, kuna see on tasuta
ja pered sõidavad matkamismeeleoludes.
Meie ei saa sellest mingit kasu.
Neli poodi on uksed kinni pannud.
Ma ei tea, mis lõpuks saab.
Ootame.
Juba 11 aastat ootame. Kannatame ja ootame.
- Algul olid kaevamistööd.
Kui arvasime, et need said läbi, pidi uuesti kaevama hakkama.
Üle tänava ei saanud minna ning kõikjal oli tolm ja lärm.
Bussiliine muudeti nii, et bussi astudes ei teatud kunagi,
kuhu lõpuks jõutakse.
Bussid sõitsid mööda tänavaid, mida keegi ei tundnud.
Seejärel tekitas uus kaevetöö uusi hädasid.
Liipreid pandi maha ja võeti üles ning vahetati ehitusmaterjale.
See oli kohutav.
Nagu öeldud, see on esimene trammiteeprojekt Iisraelis.
Kahjuks polnud meil sellise projekti kogemust kesklinnas.
Iisraelis tehakse selliseid projekte demokraatlikult.
Iga poeomanik või teeäärne elanik võib peatada projekti päevadeks,
nädalateks või isegi kuudeks.
Ühelt poolt on see hea, kuid teiselt poolt on see kallis.
See on uus süsteem, mille tarbeks hankisime teadmisi välismaalt,
prantsuse ja saksa firmadelt, kes meid aitasid.
Ehitustöödeks vajasime välismaa ettevõtteid
ja rahalised korraldused võtsid mitu aastat aega.
Aastaid läks ka kesklinna eriolude mõistmisele.
Elanike ja poeomanike jaoks oli see raske aeg.
Jeruusalemma sarnases ajaloolises linnas on omad raskused.
Kui see tee tühjendati bussidest, oli vähe valikuvõimalusi.
Paljud elanikud ei mõistnud kogu kaevamist ja lärmi
ning avaliku transpordi ajutist ebamugavust.
Kahjuks ei leitud ehituse ajaks täiuslikku varianti.
Seepärast oli Jeruusalemma elanikel neil-viis ebamugavat aastat.
Arvan siiski, et kui inimestelt paari kuu pärast küsida,
ei räägi nad enam minevikust.
Nad käsivad minult küsida, miks tehti vaid üks trammiliin.
Nad tahavad uusi liine, nagu juhtus Lyon'is, Strasbourg'is
ja teistes linnades, millega olen tutvunud.
- Trammiliin ühendab linna ida- ja lääneosa, mis on väga positiivne.
See kulgeb Beit HaKerem'ist Pisgat Ze'ev'i.
Paljud Ida-Jeruusalemma araablastest elanikud
sõidavad sellega Lääne-Jeruusalemma ja vastupidi.
Sellel võib olla positiivne mõju.
Tehniliselt peab liiklus siiski paremini toimima.
- Sellele eelnesid mõned rasked aastad.
- Need tahaks võimalikult kiiresti unustada.
- Suur aitäh.
- See võttis aega ja nõudis närvi, kuid saime hakkama.
Ootasime liikluse algust ja tänu Jumalale, nüüd see algas.
- Oli ebamugav, kuid Jeruusalemmas on harjutud palju kannatama.
Trammiliini või millegi muu pärast. Oleme head kannatajad.
- Meil oli raskeid aastaid.
- Sellest tänavast oli lausa kahju.
Nüüd on see õhtuti väga meeldiv koht,
tõeline tänava-häppening - kohvikuid ja turiste.
Kuid kas kaotused ka kompenseeritakse ...
Trammiliin kulgeb uue silla kaudu.
Harfi meenutav sild valmis 2008. aastal
Jeruusalemma läänepoolse sissepääsu juurde.
Silla disainis Hispaania arhitekt Santiago Calatrava.
Tema disainitud sildu ja ehitisi on ka Barcelonas, Ateenas
kui New Yorgis.
Linna sissesõiduristmik on üks vilkamaid ja keerulisemaid.
Mõtlesime mitmetele võimalustele - tunnelitele ja sildadele.
Kui valisime silla variandi, otsustasime moodustada töörühma
Calatrava juhtimisel.
Ta ei ole üksnes arhitekt ja insener, vaid ka andekas kunstnik.
Tahtsime teha sillast Jeruusalemma linna värava.
See ei ole üksnes juutide pealinn, vaid tähtis koht
paljudele maailma kristlastele ja moslemitele.
Ühelt poolt pakub sild ristmiku jaoks parima lahenduse
ja teiselt poolt on see kaunis sissepääs linna -
otsekui uus, modernne linnavärav.
Inimesed ei tule siia vaatama üksnes minevikku, arheoloogiat
ja kuulsaid kohti, vaid ka tulevikku.
Minu jaoks tähendab see kaasaegset avalikku liiklust
ja seda väga kauniks peetud silda.
Jeruusalemmas peab pöörama erilist tähelepanu
reisijate turvalisusele.
Linna bussides on toimunud mitmeid terrorirünnakuid
ja peab valmistuma selleks, et ka trammid võivad sattuda
terroriaktsioonide ohvriks.
- Jeruusalemmas on olnud aastaid julgeolekuprobleeme.
Mis hakkab nüüd sündima?
- Kõik küsivad, kuna liin kulgeb araabia rajoonide kaudu.
Peame vaid lootma, et kõik läheb hästi.
Palestiinlaste septembrikuised plaanid võivad tekitada probleeme.
Loodame, et trammist on neile sama palju kasu kui meilegi.
Tramm teenib ka Ida-Jeruusalemma.
Elame lootuses ja usus.
- See on probleem, kuid sellega peab hakkama saama.
Peab lisama patrulle ja lootma parimat.
Kui bussides valitseb oht, on see trammis veelgi suurem.
On vaja leida mingi lahendus.
- Oled siiski optimistlik? - Jah, soovin ainult rahu.
Esiteks, teeme politseiga julgeolekuküsimustes koostööd.
Avalik transport on transpordivahend,
olgu buss, rong või tramm.
See on sõiduvahend, mis teenib Jeruusalemma kristlasi
ja araabia rahvastikku.
Paljud Jeruusalemma põhjaosa küladest ja Ramallah'st
hakkavad kasutama trammi teel haiglasse, ülikooli, mosheesse.
Modernne avalik transport on Jeruusalemmas
ja sellest väljaspool elavate suur ühine kasutegur.
Ma ei näe siin poliitilist probleemi ega terroriohtu.
Oleme selleks siiski valmis ja tegutseme kuulekalt
politsei juhtnööride kohaselt.
Trammiliiklus on kolme-etapilise Jeruusalemma liikluskorralduse
pea peale pöörava plaani esimene samm.
Valitsus ja linn on investeerinud palju raha
teise ja ka kolmanda etapi edendamiseks.
Kõne all on kolm trammiliini -
punane, sinine ja roheline liin.
Avaliku transpordi peastsenaariumis liigume nüüd,
pärast esimese etapi käivitamist, teise etappi.
Ühendame Neve Yakovi põhjas ja Ein Keremi haiglaga lõunas.
Ja loomulikult ühendame ka kaks ülikoolilinnakut.
Jeruusalem tahab reklaamida end ülikoolilinnana
ja parandada tudengite võimalusi elada kesklinnas.
Tramm viib peagi nii Mount Scopuse kui Givat Ram'i kampustesse.
See on tähtis projekti osa.
Tasapisi loome Jeruusalemma riigi modernseima avaliku transpordi.
Tere tulemast kõigile
vaatama seda suurt muutust!
Võite jalutada mööda Jaffa tänavat vanalinna
Jeruusalemma avara ja kauni keskuse kaudu.
Tõlge: Monika Jaaguri